AIŠKINAMASIS RAŠTAS

Dėl Molėtų rajono savivaldybės tarybos 2022 m. gegužės 26 d. sprendimo Nr. B1-126 „Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute 2022-2023 mokslo metams nustatymo“ pakeitimo

1. Parengto tarybos sprendimo projekto tikslai ir uždaviniai:

Vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, 3 punktu savivaldybės taryba turi patikslinti bendrojo ugdymo mokyklų klasių skaičių, patvirtintą Molėtų rajono savivaldybės tarybos 2022 m. gegužės 26 d. sprendimu Nr. B1-126 „Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute 2022-2023 mokslo metams nustatymo“, jeigu prašymų mokytis bendrojo ugdymo mokykloje skaičius yra didesnis nei buvo nustatytas mokinių ir klasių skaičius, arba jeigu mokykla nesurenka nustatyto mokinių skaičiaus ir nesudaro patvirtinto klasių skaičiaus.

Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, nustatyta, kad sudarant klases, kuriose mokiniai mokosi pagal pradinio ugdymo programas, didžiausias mokinių skaičius – 24. Tai taikoma ir jungtinėms klasėms. Mažiausias mokinių skaičius – 8. Gali būti jungiama tik po dvi klases. Rekomenduojama jungti gretimas klases.

Sudarant klases, kuriose mokiniai mokosi pagal pagrindinio ugdymo programas, didžiausias mokinių skaičius – 30. Mažiausias mokinių skaičius – 8. Klasės nejungiamos.

Sudarant klases, kuriose mokiniai mokosi pagal vidurinio ugdymo programas, didžiausias mokinių skaičius – 30, o mažiausias – 12.

Mokyklų, vykdančių formaliojo švietimo programas, tinklo kūrimo taisyklių (toliau – Taisyklių), patvirtintų Lietuvos Respublikos Vyriausybės 2011 m. birželio 29 nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25.7 papunktyje nurodyta, kad „...Savivaldybės mokykloje iš visų klasių, kuriose mokoma pagal pagrindinio ugdymo programą, mažesnis mokinių skaičius už Taisyklių 1 priede nustatytą mažiausią mokinių skaičių gali būti tik vienoje klasėje tuo atveju, kai savivaldybės mokyklos savininkas (dalyvių susirinkimas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą...“

Taisyklių 1 priede nurodyta, kad mažiausias mokinių skaičius klasėse – 8. Mokymo lėšos 1-10 (I–II gimnazijos) kl. (kai 5-7 mokiniai klasėje) 0,5 sąlyginės klasės dydžiui bus skiriamos, o Savivaldybė turės prisidėti 0,5 dalimi. Kai klasėje 1–4 mokiniai bus finansuojama 0,33 sąlyginis klasės dydis, o Savivaldybė turės prisidėti 0,67 dalimi.

Gimnazijos III ir IV klasėse turi būti nemažiau kaip 12 mokinių.

Mokinių ir klasių skaičiaus pokytis parodytas lentelėse.

**1. GIMNAZIJOS**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Eil. Nr. | Mokykla |  | Mokinių skaičius kiekvienos klasės sraute ir klasių skaičius kiekviename sraute | | | | | | | | | | | | | | Iš viso |
| Rodiklis | 1 klasė | 2 klasė | 3 klasė | 4 klasė | 5 klasė | 6 klasė | 7 klasė | | 8 klasė | 9 klasė | 10 klasė | III g klasė | IV g klasė |  | |
|  |  |  |  |  |  |  |  | |  | (I g klasė) | (II g klasė) |  |  |
| 1.1. | Molėtų r. Alantos gimnazija | Mokinių skaičius | ~~16~~  **14** | ~~13~~  **15** | ~~19~~  **17** | 14 | 12 | ~~18~~  **17** | 9 | | ~~11~~  **12** | ~~10~~  **11** | ~~13~~  **15** | ~~13~~  **12** | ~~7~~  **0** | ~~155~~  **148** | |
|
| Klasių skaičius | 1 | 1 | 1 | 1 | 1 | 1 | 1 | | 1 | 1 | 1 | 1 | ~~1~~  **0** | ~~12~~  **11** | |
| 1.2. | Molėtų r. Alantos gimnazijos Suginčių skyrius | Mokinių skaičius | 7 | ~~11~~  **6** | ~~8~~  **9** | 5 | 8 | 9 | ~~8~~  **7** | | 8 | - | - | - | - | ~~64~~  **59** | |
| Klasių jungimas | ~~Jungiamos 1 ir 4 kl. – 12 mokinių (1 klasė)~~  **Jungiamos 1 ir 2 kl. – 13 mokinių (1 klasė); 3 ir 4 kl. – 14 mokinių (1 klasė)** | | | |  |  |  | |  |  |  |  |  |  | |
| Klasių skaičius | ~~3~~  **2** | | | | 1 | 1 | 1 | | 1 |  |  |  |  | ~~7~~  **6** | |
| 1.3. | Molėtų r. Giedraičių Antano Jaroševičiaus gimnazija | Mokinių skaičius | ~~8~~  **10** | ~~14~~  **16** | 8 | ~~10~~  **11** | ~~26~~  **25** | ~~23~~  **26** | ~~20~~  **21** | | ~~14~~  **16** | ~~11~~  **13** | 10 | ~~14~~  **16** | ~~10~~  **17** | ~~168~~  **182** | |
| Klasių skaičius | 1 | 1 | 1 | 1 | 1 | 1 | 1 | | 1 | 1 | 1 | 1 | 1 | 12 | |
| 1.4. | Molėtų r. Giedraičių Antano Jaroševičiaus  gimnazijos Joniškio skyrius | Mokinių skaičius | ~~2~~  **3** | ~~4~~  **3** | 5 | ~~4~~  **5** |  |  |  | |  | - | - | - | - | ~~15~~  **16** | |
| Klasių jungimas | Jungiamos 1 ir 3 kl. – ~~7~~ **8** mokiniai (1 klasė); 2 ir 4 kl. – 8 mokiniai (1 klasė) | | | |  |  |  |  | |  |  |  |  |  | |
| Klasių skaičius | 2 | | | |  |  |  |  | |  |  |  |  | 2 | |
| 1.5. | Molėtų gimnazija | Mokinių skaičius | - | - | - | - | - | - | - | | - | ~~89~~  **91** | ~~92~~  **93** | ~~76~~  **78** | ~~86~~  **85** | ~~343~~  **347** | |
| Klasių skaičius | - | - | - | - | - | - | - | | - | ~~3~~  **4** | 4 | 3 | 3 | ~~13~~  **14** | |

1. **PAGRINDINĖS MOKYKLOS**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Eil. Nr. | Mokykla |  | Mokinių skaičius kiekvienos klasės sraute ir klasių skaičius kiekviename sraute | | | | | | | | | | Iš viso |
| Rodiklis | 1 klasė | 2 klasė | 3 klasė | 4 klasė | 5 klasė | 6 klasė | 7 klasė | 8 klasė | 9 klasė | 10 klasė |  |
| 2.1. | Molėtų progimnazija | Mokinių skaičius | - | - | - | - | 83 | ~~90~~  **93** | ~~97~~  **98** | ~~105~~  **108** | - | - | ~~375~~  **382** |
| Klasių skaičius | - | - | - | - | 4 | 4 | 4 | 4 | - | - | ~~15~~  **16** |

1. **PRADINĖS MOKYKLOS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Mokykla |  | Mokinių skaičius kiekvienos klasės sraute ir klasių skaičius kiekviename sraute | | | | Iš viso |
| Rodiklis | 1 klasė | 2 klasė | 3 klasė | 4 klasė |
| 3.1. | Molėtų pradinė mokykla | Mokinių skaičius | ~~74~~  **96** | ~~84~~  **83** | ~~77~~  **76** | ~~83~~  **84** | ~~318~~  **339** |
| Klasių skaičius | ~~4~~ | ~~4~~ | ~~4~~ | 4 | 16 |

1. **SPECIALUSIS UGDYMO CENTRAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Eil.  Nr. | Mokykla |  | Mokinių skaičius kiekvienos klasės sraute ir klasių skaičius kiekviename sraute | | | | | | | | | | | | | | | | | | Iš viso | | | |
| Rodik-  lis | 1 klasė | 2 klasė | 3 klasė | 4 klasė | 5 klasė | | | 6 klasė | 7 klasė | 8 klasė | 9 klasė | | | 10 klasė | 1 klasė | | | 2 klasė |  |
|  | lavina-moji | lavina- moji | lavina- moji | lavina- moji | lavina-moji | | | lavina-moji | lavina-moji | lavina-moji | lavina-moji | | | lavina-moji | Sociali-nių įgūdžių ugdymo | | | Sociali-nių įgūdžių ugdymo |
| 4.1. | Molėtų r. Kijėlių specia-  lusis ugdy-mo centras | Moki-  nių  skai-  čius | 1 | ~~1~~  **4** | ~~4~~  **2** | - | 1 | | | - | 3 | ~~3~~  **4** | 4 | | | ~~4~~  **3** | 0 | | | 0 | ~~21~~  **22** |
| Klasių jungi-mas | ~~Jungiamos 1, 2, 3 kl. – 6 mokiniai (1 klasė)~~  **Jungiama 1 kl. ir 2 klasės trys mokiniai – 4 mokiniai (1 klasė); 2 klasės vienas mokinys ir 3 klasė – 3 mokiniai (1 klasė)** | | | | | Jungiamos 5, 7 ir 8 kl. – ~~7~~  **8** mokiniai (1 klasė) | | | | | | **Jungiamos 9 ir 10 kl. – 7 mokiniai (1 klasė)** | | | |  | | |  | |
|  | Klasių skaič-ius | **2** | | | | | | 1 | | | | | | 1 | | | |  | | 4 | | |

Molėtų r. Alantos gimnazijoje neformuojama 12 klasė nes joje tiktai 7 mokiniai, o mažiausiai turi būti 12 mokinių. Dvyliktos klasės mokiniai jungiami prie Molėtų r. Giedraičių A. Jaroševičiaus 12 klasės mokinių.

Molėtų r. Alantos gimnazijos Suginčių skyriuje į 2 klasė vietoje planuotų 11 mokinių atėjo 6 mokiniai. Todėl jungiamos 1 ir 2 kl., bei 3 ir 4 kl. ir bus dvi jungtinės klasės. 7 klasėje vietoje 8 mokinių atėjo tiktai 7 mokiniai. Tinklo kūrimo taisyklėse numatyta, kad 5-10 klasėse gali būti viena nepilna klasė ir tokiu atveju ją pilnai turi finansuoti savivaldybė iš savo biudžeto.

Molėtų r. Giedraičių A. Jaroševičiaus gimnazijos 12 klasėje prigungus Alantos gimnazijos dvyliktokus ugdysis 17 mokinių.

Molėtų r. Giedraičių A. Jaroševičiaus gimnazijos Joniškio skyriuje 1-4 klasėse ugdysis 16 mokinių. Formuojamos 2 jungtinės klasės: 1 ir 3 kl.; 2 ir 4 kl. Jose ugdysis po 8 mokinius.

Molėtų gimnazijoje ugdysis 91 mokinys I gimnazijos klasėje. Todėl vietoje planuotų 3 komplektų formuojami 4 komplektai.

1. Siūlomos teisinio reguliavimo nuostatos:

Sprendimu siūloma patikslinti Molėtų rajono savivaldybės tarybos 2022 m. gegužės 26 d. sprendimą Nr. B1-126 „Dėl Molėtų rajono savivaldybės bendrojo ugdymo mokyklose mokinių skaičių kiekvienos klasės sraute ir klasių skaičių kiekviename sraute 2022-2023 mokslo metams nustatymo“.

3. Laukiami rezultatai:

Teigiama: sprendime užfiksuota keik ir kokio dydžio klasių formuojama ir finansuojama mokyklose 2022-2023 mokslo metais.

Neigiamų: nepilnas klases reikia finansuoti iš Savivaldybės biudžeto.

1. Lėšų poreikis ir jų šaltiniai:

Valstybės biudžeto lėšos.

Savivaldybės biudžeto lėšos – 149125,0 eurai.

1. Kiti sprendimui priimti reikalingi pagrindimai, skaičiavimai ar paaiškinimai:
   1. Molėtų r. Giedraičių Antano Jaroševičiaus gimnazijai dalį 12 klasės mokinių ugdant Molėtų r. Alantos gimnazijos patalpose papildomai reikia pridėti 43995,0 eurus.
   2. Molėtų r. Alantos gimnazijos Suginčių skyriuje suformavus nepilną 7 klasę su 7 mokiniai, iš Savivaldybės biudžeto reikia pridėti 34332,0 eurus.
   3. Molėtų progimnazijoje suformavus ne 3, o 4 penktas klases iš Savivaldybės biudžeto reikės pridėti 35948 eurus.
   4. Molėtų r. Kijėlių specialiajame ugdymo centre suformavus nepilnas 1 – 3 jungtines klases reikės pridėti 34850,0 eurus.